১ দিনে ২০! অ্যাশেজে বিরল ঘটনা! সম্মানরক্ষা হবে ইংল্যান্ডের?

ওয়েব ডেস্ক: পার্থ, ব্রিসবেন ও অ্যাডিলেডে পরপর তিন টেস্ট হেরে ইতিমধ্যে অ্যাসেজ (Ashes 2025-26) হাতছাড়া হয়েছে ইংল্যান্ডের (England Cricket Team)। মেলবোর্ন ও সিডনিতে জিতে সম্মান রক্ষা করবেন ইংরেজরা। কিন্তু সিরিজের চতুর্থ টেস্টের প্রথম দিনেই পড়ল ২০ উইকেট। বক্সিং ডে টেস্টের প্রথম ইনিংসে অস্ট্রেলিয়ার (Australia Cricket Team) পর আরও ভয়ঙ্করভাবে ব্যাটিং বিপর্যয়ের মুখোমুখি হল ইংল্যান্ড। অজি দলের ছয় ব্যাটার ডবল-ডিজিট স্কোর করলেও ইংল্যান্ডের ব্রুক, স্টোকস এবং আটকিনসন ছাড়া সকলেই আউট হলেন সিঙ্গেল-ডিজিট স্কোরে। মাত্র ২৬৬ রান হল প্রথম দিনে, পড়ল ২০ উইকেট।

অ্যাসেজের নিয়মরক্ষার ম্যাচে টসে জিতে ফিল্ডিং করার সিদ্ধান্ত নেন ইংরেজ অধিনায়ক বেন স্টোকস। মেলবোর্নে (Melbourne Test) সকালের আবহাওয়ায় আগুন বোলিং করে পাঁচ উইকেট নেন জশ টাং। আটকিনসন নেন একজোড়া উইকেট। কার্স এবন স্টোকসের ঝুলিতে আসে একটি করে উইকেট। সব মিলিয়ে মাত্র ৪৫.২ ওভারে ১৫২ রানে গুটিয়ে যায় অজিদের প্রথম ইনিংস।

আরও পড়ুন: সামনে ঈশান, নেপথ্যে ধোনি! ফাঁস হল ঝাড়খণ্ডের ট্রফি জয়ের রহস্য

ব্যাটাররা সেভাবে রান না পেলেও এমসিজি-র বাইশ গজে আরও ভয়ঙ্কর হয়ে ওঠেন অজি পেসাররা। কেন দলে একজন স্পিনারকেও নেওয়া হয়নি, তা এদিন বুঝিয়ে দিলেন স্টার্ক অ্যান্ড কোম্পানি। হ্যারি ব্রুকের ৪১ রানের ইনিংস বাদ দিলে আর কোনও ইংরেজ ব্যাটারকে আত্মবিশ্বাসী দেখা যায়নি বক্সিং ডে টেস্টের প্রথম দিনে। নেসের ৪, বোল্যান্ড ৩, স্টার্ক ২ এবং গ্রীন ১ উইকেট নিয়ে ইংরেজ দলকে মাত্র ১১০ রানে অলআউট করে দেন।

দ্বিতীয় ইনিংসের জন্য ট্র্যাভিস হেডের সঙ্গে স্কট বোল্যান্ডকে নাইট-ওয়াচম্যান হিসেবে ওপেন করতে নামায় অস্ট্রেলিয়া। কোনও উইকেট না হারিয়ে ৪ রান করে দিনের খেলা শেষ করে অজিরা। আপাতত তাঁরা ইংল্যান্ডের থেকে ৪৬ রানে এগিয়ে রয়েছে। আপাতত ম্যাচের যা পরিস্থিতি, তাতে খানিক এগিয়ে রয়েছে অস্ট্রেলিয়া। এখন মেলবোর্নে ক’দিন এই ম্যাচ চলবে, তা নিয়ে চলছে চর্চা।

দেখুন আরও খবর:

The post ১ দিনে ২০! অ্যাশেজে বিরল ঘটনা! সম্মানরক্ষা হবে ইংল্যান্ডের? first appeared on KolkataTV.